Ministrstvo za kulturo (v nadaljevanju MK) sodeluje v Mehanizmu za okrevanje in odpornost kot nosilni in izvajalski organ. Ukrepi, za katere ima MK zagotovljena sredstva, so umeščeni v tri različne komponente Načrta za okrevanje in odpornost (v nadaljevanju NOO).

1. Razvojno področje: **»Zeleni Prehod«**

Komponenta 2: **Trajnostna prenova stavb (C1 K2)**

Ukrep: **Trajnostna prenova stavb (C1.K2.IB)**

**Stavbe izjemnega družbenega pomena zaradi epidemije Covid-19**

**Cilj:**

Povečati energetsko učinkovitost stavb, kjer se s celovitimi prenovami načrtuje vsaj 30-odstotno zmanjšanje porabe primarne energije na teh stavbah v primerjavi s porabo pred energetsko prenovo in vsaj 30-odstotno zmanjšanje neposrednih in posrednih emisij toplogrednih plinov v primerjavi s predhodnimi emisijami. V skladu z ustreznimi standardi se bodo energetsko nadgradile javne stavbe in s tem izboljšalo bivanjsko in delovno okolje ter tudi stroškovno učinkovitost stavb in njihovo varnost. V tem okviru se prednostno naslavljajo stavbe javnega sektorja, ki so izjemno pomembne za strateško delovanje države, saj imajo kot vzorčni primeri pomemben širši demonstracijski učinek. V projekt energetske prenove stavb v okviru NOO so lahko vključene le celovite prenove stavb, ki so v celoti v lasti Republike Slovenije in/ali osebe širšega javnega sektorja, katerih je ustanovitelj zgolj Republika Slovenija. Javno povabilo za energetske prenove stavb izjemnega upravnega ali družbenega pomena v okviru NOO, razvojnega področja: ˝Zeleni prehod˝, komponente 2: Trajnostna prenova stavb (C1 K2), pripravi Ministrstvo za infrastrukturo, kot resorno ministrstvo, ki je v okviru Urada za zeleni prehod, Projektne pisarne za energetsko prenovo stavb pristojno za pregled posredovanih predlogov projektov in pripravo seznama za prenovo stavb, ki ga sprejme Vlada RS.

**Projekti MK:**

1. Narodni muzej Slovenije
2. SNG Maribor
3. ZVKDS Kranj
4. ZVKDS Ljubljana
5. Arboretum Volčji potok
6. Razvojno področje: **»Digitalna preobrazba«.**

Komponenta 2**: Digitalna preobrazba javnega sektorja in javne uprave (C2 K2)**

Ukrep: **Digitalizacija na področju kulture (C2.K7.IM)**

**Cilj:**

Razvoj infrastrukture, dinamičnih e-storitev in aplikacij, ki bodo omogočile večjo dostopnost premične in nepremične kulturne dediščine, optimizacija postopkov razglašanja kulturnih spomenikov, pridobivanja kulturno varstvenih soglasij za posege v dediščino, pospešitev razvoja procesov in digitalnih rešitev za podporo e-arhiviranja, dostop do umetniških in informacijskih vsebin ter storitev za pridobivanje posameznih statusov, vključno s pridobivanjem in dodelitvijo javnih sredstev v digitalnem okolju.

Projekti bodo ob uporabi sodobnih tehnologij (tudi virtualna in nadgrajena resničnost) osredotočeni na zagotavljanje kakovostnih digitalnih storitev in kakovostno uporabniško izkušnjo ter upoštevanje najnovejših podatkovnih standardov za zajem, obdelavo (indeksiranje) in trajno hrambo e-vsebin. Omogočeno bo vključevanje civilne družbe (npr. crowdsourcing in »citizen science«). Zagotovljeno bo vključevanje visokokakovostnih e-vsebin v evropsko digitalno knjižnico Europeana.

**Projekti MK:**

* Vzpostavitev platforme **e-KULTURA**
* Nadgradnja sistema **e-DEDIŠČINA**
* Nadgradnja sistema slovenskega e-arhiva **e-ARH.si**

Naložba je povezana s komponento 4 v okviru razvojnega področja Pametna, trajnostna in vključujoča rast. Projekti, ki bodo financirani v okviru navedene komponente, bodo morali prikazati uporabo digitalnih vsebin o kulturni dediščini za promocijo in prezentacijo. Po drugi strani bodo e-storitve, razvite v projektu e-Dediščina, olajšale pridobivanje potrebnih soglasij za obnovo kulturne dediščine za potrebe turizma (npr. pridobivanje kulturno varstvenih soglasij), digitalne vsebine, razvite v okviru digitalne preobrazbe kulture, pa bodo prosto dostopne tudi za projekte, ki bodo financirani v sklopu prej navedene C3 K4.

1. **Razvojno področje: »Pametna, trajnostna in vključujoča rast«**

Komponenta 4: **Trajnostni razvoj slovenskega turizma, vključno s kulturno dediščino (C3 K4)**

Ukrep: **Trajnostna obnova in oživljanje kulturne dediščine in javne kulturne infrastrukture ter vključevanje kulturnih doživetij v slovenski turizem(C3.K11.ID)**

**Cilj:**

Spodbujanje investiranja v obnovo in ohranjanje kulturnih spomenikov državnega in lokalnega pomena ter v obnovo in modernizacijo javne kulturne infrastrukture z namenom pospešitve gospodarskega in turističnega okrevanja in trajnostnega razvoja.

Vlaganja v regeneracijo mestnih in podeželskih območij, kjer je vloga kulturne dediščine nepogrešljiva, omogočajo in krepijo socialno in gospodarsko okrevanje. Na ta način se ohranjajo številna obstoječa delovna mesta in z njimi povezana znanja ter ustvarjajo nova delovna mesta, od specializiranih obrti preko turizma do izpopolnjene uporabe digitalnih in drugih novih tehnologij. Razvoj novih, inovativnih vsebin in pristopov, ki se danes posredujejo uporabnikom preko različnih vrst novih medijev in tehnologij in nagovarjajo zainteresirano javnost, odpira možnosti za zaposlitev novih profilov strokovnjakov in tako spodbuja zaposlitev in ustvarjanje novih delovnih mest v širokem spektru kulturnega in kreativnega sektorja ter hkrati prispeva k razpršitvi lokacij ponudbe zunaj turističnih središč in podaljšuje obdobje turistične sezone. Vlaganja v decentralizacijo, ki so nujna v razmerah po epidemiji, bodo namenjena individualizaciji s preusmeritvijo turizma iz strategije množičnega turizma v turistično ponudbo z dodano kulturno vrednostjo.

**Projekti MK:**

**Državni kulturni spomeniki****:**

* + 1. Ptuj - Grad
		2. grad Turjak
		3. grad Negova
		4. Vrba
		5. Kulturni dom Črnomelj
		6. Fužinski grad (del).

Pravna podlaga za izvedbo in mejnik: Novelacija programa predvidenih investicijskih aktivnosti na kulturnih spomenikih in javni kulturni infrastrukturi v lasti RS, sofinanciranih iz Mehanizma za okrevanje in odpornost (št.dok. 4111-4/2022-3340-10 z dne 21.4.2023) (<https://www.gov.si/assets/ministrstva/MK/SKP/Novelacija_programa_investicijskih_aktivnosti_2023-04-21.pdf>)

**Občinski kulturni spomeniki:**

Seznam odobrenih projektov: <https://www.gov.si/zbirke/javne-objave/javni-razpis-za-sofinanciranje-projektov-trajnostne-obnove-in-ozivljanja-kulturnih-spomenikov-v-lasti-obcin-ter-vkljucevanje-kulturnih-dozivetij-v-slovenski-turizem-iz-sredstev-za-izvajanje-nacionalnega-nacrta-za-okrevanje-in-odpornost/>